smcproject/ml-wiki-sentences huggingface dataset:
എന്നാൽ ജോർജ്ജ് മൂന്നാമൻ രാജാവിന്റെ ഭരണകാലമായപ്പോൾ, അദ്ദേഹം ഉൾപ്പെട്ട ഹാനോവേറിയൻ രാജാക്കന്മാരുടെ പിന്തുടച്ച ജോൺസണ് സ്വീകാര്യമായി.
ജോൺസൺ കടുത്ത യാഥാസ്ഥിതികനായിരുന്നെന്ന ധാരണ പ്രചരിപ്പിച്ചത് ബോസ്വെലാണ്.
ജോൺസണെ വർഷങ്ങൾക്കുശേഷം ജനങ്ങൾ എങ്ങനെ വിലയിരുത്തണമെന്ന് തീരുമാനിച്ചതും ബോസ്വെൽ തന്നെയായിരുന്നു.
എന്നാൽ ജോൺസൺ രാഷ്ട്രീയമായി ഏറെ സക്രിയമായിരുന്ന രണ്ട് കാലഘട്ടങ്ങളിൽ ബോസ്വെൽ കൂടെയുണ്ടായിരുന്നില്ല: വാൾപ്പോൾ പാർലമെന്റിനെ നിയന്ത്രിച്ചിരുന്ന കാലത്തും സപ്തവത്സരയുദ്ധത്തിന്റെ കാലത്തും.
1770-കളിൽ ജോൺസണോടൊപ്പം ഉണ്ടായിരുന്ന ബോസ്വെൽ അക്കാലത്ത് അദ്ദേഹം എഴുതിയ നാലുലഘുലേഖകളെ പരാമർശിക്കുന്നുണ്ടെങ്കിലും അവയെ വിശദമായി ചർച്ച ചെയ്യുന്നില്ല.
ബോസ്വെലിന് കൂടുതൽ താത്പര്യം, ജോൺസണോടൊപ്പം തന്റെ ജന്മനാടായി സ്കോട്ട്ലൻഡിലേക്കു നടത്തിയ യാത്രയുടെ കഥ പറയാനാണ്.
"കപട മുന്നറിയിപ്പ്", "നികുതിപിരിവ് അടിച്ചമർത്തലല്ല" എന്നീ ലഘുലേഖകളിൽ ജോൺസൺ പ്രകടിപ്പിച്ചിരുന്ന അഭിപ്രായങ്ങളോട് ബോസ്വെലിന് വിയോജിപ്പായിരുന്നെന്നത് കാര്യങ്ങളെ പിന്നെയും സങ്കീർണ്ണമാക്കി.
ഈ അഭിപ്രായങ്ങളുടെ പേരിൽ ബോസ്വെൽ ജോൺസണെ ജീവചരിത്രത്തിൽ വിമർശിക്കുന്നുണ്ട്.
ജീവചരിത്രത്തിൽ ബോസ്വെൽ "ഡോക്ടർ ജോൺസൺ" എന്ന് ആവർത്തിച്ച് വിളിച്ചതുമൂലം ജോൺസൺ ആ പേരിൽ അറിയപ്പെടാൻ തുടങ്ങി.
എന്നാൽ അങ്ങനെ വിളിക്കുന്നത് അദ്ദേഹം വെറുത്തിരുന്നു.
ബോസ്വെലിന്റെ ചിത്രീകരണത്തിൽ പ്രത്യക്ഷമാകുന്നത്  ഭോജനാലയങ്ങളിലെ സന്ദർശകനായിരുന്ന പിൽക്കാലങ്ങളിലെ വൃദ്ധനാണ്.
ഈ ചിത്രീകരണത്തിന് ഒരുതരം ആകർഷണീയതയുണ്ട്.
സ്കോട്ട്ലൻഡുകാരനായ ബോസ്വെൽ ജോൺസന്റെ ജീവിതത്തിലെ നിർണ്ണായകമായ പല ഘട്ടങ്ങളിലും അദ്ദേഹത്തിന്റെ സുഹൃത്തും സഹചാരിയും ആയിരുന്നെങ്കിലും, അക്കാലത്തെ പല ഇംഗ്ലീഷുകാരേയും പോലെ ജോൺസണും, സ്കോട്ട്ലൻഡിനേയും അവിടത്തെ ജനങ്ങളേയും വെറുത്തിരുന്നു.
സ്കോട്ട്ലൻഡിലൂടെയുള്ള അവരുടെ യാത്രക്കിടയിൽ പോലും ജോൺസൺ, "മു‌ൻവിധിയും ഇടുങ്ങിയ പ്രാദേശികതയും പ്രകടമാക്കി."
ജോൺസന്റെ ദേശീയവാദത്തെയും സ്കോട്ട്ലൻഡ് വിരോധത്തെയും സംബന്ധിച്ച് ഹെസ്റ്റർ ത്രേൽ ഇങ്ങനെ എഴുതി: "സ്കോട്ട്ലൻഡുകാരെ ശകാരിക്കുന്നതും, അവരിൽ നിന്ന് ശകാരം തിരികെ വാങ്ങുന്നതും ജോൺസണ് എത്ര ഇഷ്ടമായിരുന്നെന്ന് നമുക്കൊക്കെ അറിയാം.
കുട്ടിക്കാലത്ത് പിടിപെട്ട സ്ക്രോഫുല, സന്ധിവാതം, വൃക്ഷണാർബുദം, അവസാനനാളുകളിൽ വന്നുപെട്ട് സംസാരശക്തിപോലും ഇല്ലാതാക്കിയ ഹൃദയാഘാതം തുടങ്ങി പലരോഗങ്ങളും ജോൺസണെ അലട്ടിയിട്ടുണ്ട്; ജോൺസന്റെ മരണാന്തരപരിശോധന, ശ്വാസകോശത്തിലെ ഫൈബ്രോസിസ്, അക്കാലത്ത് അജ്ഞാതമായിരുന്ന ഉയർന്ന രക്തസമ്മർദ്ദം, അതുമൂലമുണ്ടായ ഹൃദയസ്തംഭനം എന്നിവയിലേക്കാണ് വിരൽ ചൂണ്ടിയത്.
അക്കാലത്തെ പൊതുനിലവാരത്തിനൊപ്പം നിൽക്കുന്ന ആരോഗ്യം ജോൺസണുണ്ടായിരുന്നിരിക്കാമെങ്കിലും, പലരോഗങ്ങളുടേയും ലക്ഷണങ്ങളായ വിഷാദഭാവം, ടൂറെറ്റിന്റെ അവസ്ഥ തുടങ്ങിയവ അദ്ദേഹത്തെ അലട്ടിയിരുന്നു.
ഭ്രാന്തെന്നുപോലും അദ്ദേഹം സംശയിച്ച വിഷാദരോഗം ജോൺസണെ അലട്ടിയതിന്റെ പല വിവരണങ്ങളുമുണ്ട്.
"സാഹിത്യത്തിന് സാമാന്യബുദ്ധിയും വസ്തുനിഷ്ഠയാഥാർഥ്യവുമായുള്ള ബന്ധത്തിന്റെ ഏറ്റവും ശക്തവും ആധികാരികവുമായ പ്രതീകമായി പിൽക്കാലത്ത് അറിയപ്പെട്ട ജോൺസൺ, ഇരുപതാമത്തെ വയസ്സിൽ പ്രായപൂർത്തിയിലേക്ക് കടന്നത്, കടുത്ത ആകാംക്ഷയിലും, നിലവിട്ട നിരാശയിലും, അദ്ദേഹത്തിന്റെ സ്വന്തം വിലയിരുത്തൽ വച്ചുനോക്കിയാൽ ഭ്രാന്തെന്നു തന്നെ പറയാവുന്ന അവസ്ഥയിലും ആയിരുന്നുവെന്നത് സാഹിത്യചരിത്രത്തിലെ വലിയ ഏറ്റവും വലിയ വിരോധാഭാസങ്ങളിലൊന്നാണ്" എന്ന് വാൾട്ടർ ജാക്ക്‌സൺ ബേറ്റ് അഭിപ്രായപ്പെട്ടിട്ടുണ്ട്.
ഈ അവസ്ഥയിൽ നിന്ന് കരകയറാൻ  ജോൺസൺ നിരന്തരം പലതരം പ്രവർത്തനങ്ങളിൽ മുഴുകിയെങ്കിലും അതിൽ നിന്ന് ഫലം കിട്ടിയില്ല.
ഒരു ഘട്ടത്തിൽ ആത്മഹത്യാചിന്ത നിരന്തരം ജോൺസണോടൊപ്പമുണ്ടായിരുന്നെന്ന് ടൈലർ അഭിപ്രായപ്പെട്ടിട്ടുണ്ട്.
"വിഷാദാവസ്ഥയും, പൊറുതികേടും, ആകാംക്ഷയും, നഷ്ടചിന്തയും, ശൂന്യതാബോധവും പിടിമുറുക്കിയതുമൂലം, ജോൺസണ് ജീവിതം ദുരിതപൂർണ്ണമായി" എന്ന് ബോസ്വെലും എഴുതിയിട്ടുണ്ട്.
ജോൺസന്റെ വിചിത്രമായ അംഗവിക്ഷേപങ്ങൾ കാണിക്കുന്ന ചിത്രം - 1776-ൽ ജോഷ്വാ റെയ്നോൾഡ്സ് വരച്ചത്.
ആദ്യകാലത്ത് കടങ്ങൾ കൊടുത്തുവീട്ടാൻ പറ്റാതെവന്ന അവസ്ഥയിലായ ജോൺസൺ, എഴുത്ത് ജീവിതവൃത്തിയാക്കിയ മറ്റുള്ളവരുമായി അടുത്തപ്പോൾ, തന്റെ അവസ്ഥയെ അവരുടേതുമായി താരതമ്യം ചെയ്തു.
അക്കാലത്ത് ക്രിസ്റ്റഫർ സ്മാർട്ട് എന്ന കവി തീരാക്കടത്തിലേക്കും ഭ്രാന്തിലേക്കും കൂപ്പുകുത്തുന്നത് കണ്ട ജോൺസൺ, താനും ആ വഴി പിന്തുടരുമോ എന്നു ഭയപ്പെട്ടു.
സ്മാർട്ടിന്റെ മാനസികാവസ്ഥയെക്കുറിച്ചുള്ള ഒരു ചർച്ചയിൽ, "എന്റെ സുഹൃത്തായ ജൊൺസൺ, ഒരു ആപ്പിൽ പോലും തനിക്ക് വെളിവുകേടുണ്ടാക്കിയേക്കാമെന്ന് ഭയപ്പെടുന്നയാളാണ്" എന്ന് ഹെസ്റ്റർ ത്രേൽ പിയോസി പറഞ്ഞിട്ടുണ്ട്.
ക്രിസ്റ്റഫർ സ്മാർട്ടിനെപ്പോലെ ഭ്രാന്താശുപത്രികളിൽ എത്തിച്ചേർന്നവരിൽ നിന്ന് ജോൺസണെ മാറ്റിനിർത്തിയത് തന്റെ ഭീതികളും വികാരങ്ങളും തന്നിൽതന്നെ ഒതുക്കി നിർത്താനുള്ള കഴിവാണെന്നും ഹെസ്റ്റർ അഭിപ്രായപ്പെട്ടു.
ടൂറെറ്റിന്റെ അവസ്ഥയാണ് ജോൺസണെ അലട്ടിയിരുന്നതെന്നുള്ള കണ്ടെത്തൽ ജോൺസൺ മരിച്ച് ഇരുനൂറ് വർഷം കഴിഞ്ഞ് പരക്കെ അംഗീകരിക്കപ്പെട്ടു.
ജോൺസന്റെ കാലത്ത് ഈ രോഗം കണ്ടുപിടിക്കപ്പെട്ടിരുന്നില്ല.
എന്നാൽ ബോസ്വെൽ വിവരിക്കുന്ന ജോൺസന്റെ വിചിത്രചലനങ്ങളും മറ്റും അതിന്റെ ലക്ഷണങ്ങളുമായി ഒത്തുപോകുന്നവയാണ്.
"അദ്ദേഹം സാധാരണയായി തല ഒരുവശത്തേക്ക ചാച്ചുനിർത്തി ... ശരീരത്തെ മുന്നോട്ടും പുറകോട്ടും ചലിപ്പിച്ചു, അതേ ദിശയിൽ തന്നെ ഇടം‌കാൽ മുട്ടിനെ കൈപ്പത്തികൊണ്ട് തടവി ... ഒരു പകുതി വിസിൽ ശബ്ദംപോലെയോ പിടക്കോഴി കൊക്കുന്നതുപോലെയോ ഒക്കെ [അദ്ദേഹം] പലതരം സ്വരങ്ങൾ പുറപ്പെടുവിച്ചു. ഇതൊക്കെ ചിലപ്പോൾ ചിന്താഭാരമുള്ള നോട്ടത്തോടൊപ്പമോ അല്ലെങ്കിൽ വെറുതേ ചിരിയോടൊപ്പമോ ആണ് നടന്നിരുന്നത്.  സാധാരണ, ഒരു ചർച്ചയിൽ തന്റെ ഭാഗം വാദിച്ച് ആക്രമണത്തിന്റെ ശക്തിയിലും ശബ്ദബഹളത്തിലും തളർന്നുകഴിയുമ്പോൾ, ഒരു തിമിംഗിലത്തെപ്പോലെ അദ്ദേഹം വായു ഊതിവിടുമായിരുന്നു."
ഇതുപോലെ വേറെയും വിവരണങ്ങളുണ്ട്; ജോൺസൺ തന്റെ അംഗവിക്ഷേപങ്ങൾ കൂടുതലും നടത്തിയിരുന്നത് വീടുകളുടെ വാതിലുകൾക്കുമുൻപിലും ഇടനാഴികളിലും ആയിരുന്നത്രെ.
ഇങ്ങനെ ശബ്ദം പുറപ്പെടുവിക്കയും ആംഗ്യങ്ങൾ കാണിക്കുകയും ചെയ്യുന്നതെന്തിനെന്ന് ഒരു കൊച്ചുപെൺകുട്ടി ചോദിച്ചപ്പോൾ, "ശീലദോഷം കൊണ്ട്" എന്നായിരുന്നു ജോൺസന്റെ മറുപടി.
ടൂറെറ്റിന്റെ അവസ്ഥ എന്ന കണ്ടെത്തൽ ആദ്യം നടന്നത് 1967-ലെ ഒരു റിപ്പോർട്ടിലാണ്.
ഈ അവസ്ഥയെക്കുറിച്ച് പഠനം നടത്തിയ ആർതർ കെ. ഷാപ്പിറോ, ടൂറെറ്റിന്റെ അവസ്ഥയുടെ അരുതായ്കകളെ നേരിടാൻ ജീവിതത്തെ രൂപപ്പെടുത്തി, ഏറ്റവുമേറെ വിജയിച്ച വ്യക്തി എന്ന് ജോൺസണെ വിശേഷിപ്പിച്ചു.
ബോസ്വെലും ഹെസ്റ്റർ ത്രേലും മറ്റുള്ളവരും തന്നിരിക്കുന്ന വിശദാംശങ്ങൾ ഈ രോഗനിർണ്ണയത്തെ ശരിവക്കുന്നു.
ഇതുസംബന്ധിച്ച ഒരു പഠനം സമാപിക്കുന്നത് ഇങ്ങനെയാണ്:
ഈ അവസ്ഥയുമായി ബന്ധപ്പെട്ട എല്ലാ ഭ്രമജന്യനിർബ്ബന്ധങ്ങളും പെരുമാറ്റവിശേഷങ്ങളും (obsessional-compulsive traits) ജോൺസൺ പ്രകടമാക്കി ...
ഈ രോഗം ഇല്ലയിരുന്നെങ്കിൽ സാഹിത്യത്തിന് ജോൺസൺ സമർപ്പിച്ച ശ്രദ്ധേയമായ സംഭാവനകളും, മഹത്തായ നിഘണ്ടുവും, അദ്ദേഹത്തിന്റെ തത്ത്വവിചാരങ്ങളും, പേരുകേട്ട സംഭാഷണങ്ങളും സംഭവിക്കുമായിരുന്നില്ലെന്ന് കരുതാവുന്നതാണ്; ജീവചരിത്രങ്ങളിൽ ഏറ്റവും മഹത്തായതിന്റെ സ്രഷ്ടാവായിത്തീർന്ന ബോസ്വെലും അറിയപ്പെടാത്തവനായിരുന്നേനെ.
— വൈദ്യശാസ്ത്രരാജകീയസഭാപത്രികയുടെ 1994 ജൂലൈ പതിപ്പിൽ, ജെ.എം.എസ്. പിയേഴ്സ് ജോൺസന്റെ പ്രാധാന്യം
ജോൺസൺ അറിയപ്പെടുന്ന എഴുത്തുകാരനും പണ്ഡിതനുമെന്നതിനുപുറമേ ഒരു 'വാർത്താവിഷയം' (Celebrity) കൂടി ആയിരുന്നെന്ന് സ്റ്റീവൻ ലിൻ ചൂണ്ടിക്കാട്ടിയിട്ടുണ്ട്.
അദ്ദേഹത്തിന്റെ പ്രവർത്തനങ്ങളും ആരോഗ്യനിലയുമെല്ലാം പത്രങ്ങൾക്കും പത്രികകൾക്കും വാർത്തയായിരുന്നു.
ഒന്നും എഴുതാനില്ലാത്തപ്പോൾ, അവ എന്തെങ്കിലുമൊക്കെ ചമച്ചുകൂട്ടി എഴുതി.
ജീവചരിത്രങ്ങളെ ഇഷ്ടപ്പട്ടിരുന്ന ജോൺസൺ ജീവചരിത്രങ്ങളെക്കുറിച്ചുള്ള സങ്കല്പം തന്നെ മാറ്റിമറിച്ചുവെന്ന് ബേറ്റ് അഭിപ്രായപ്പെട്ടിട്ടുണ്ട്.
ഇതിന്റെ ഒരു പരിണാമം "മുഴുവൻ സാഹിത്യത്തിലേയും ഏറ്റവും പ്രസിദ്ധമായ ഏക ജീവചരിത്രകലാസൃഷ്ടി" എന്ന് വിശേഷിപ്പിക്കപ്പെട്ടിട്ടുള്ള ബോസ്വെലിന്റെ പ്രഖ്യാതഗ്രന്ഥമാണ്.
ഇതിനുപുറമെ മറ്റനേകം അനുസ്മരണങ്ങളും ജീവചരിത്രങ്ങളും ജോൺസണെപ്പറ്റി അദ്ദേഹത്തിന്റെ കാലശേഷം എഴുതപ്പെട്ടിട്ടുണ്ട്.
ഇവയിൽ തോമസ് ടൈലർ എഴുതിയ "സാമുവൽ ജോൺസന്റെ ജീവിതചിത്രം(1784)" ; ബോസ്വെലിന്റെ തന്നെ "ഹെബ്രൈഡുകളിലേക്കുള്ള യാത്രയുടെ പത്രിക(1785)"; ഹെസ്റ്റർ ത്രേൽ 'ത്രേലിയാന' എന്ന അവരുടെ ഡയറിയേയും മറ്റു കുറിപ്പുകളേയും ആശ്രയിച്ചെഴുതിയ "സാമുവൽ ജോൺസണുമായി ബന്ധപ്പെട്ട സംഭവങ്ങൾ" ; ജോൺസന്റെ ആദ്യത്തെ മുഴുനീളജീവചരിത്രമെന്നു പറയാവുന്ന ജോൺ ഹോക്കിൻസിന്റെ "സാമുവൽ ജോൺസന്റെ ജീവിതം(1787)" ; ആർതർ മർഫി എഴുതിയ "സാമുവൽ ജോൺസന്റെ ജീവിതത്തേയും പ്രതിഭയേയും കുറിച്ച് ഒരു പ്രബന്ധം (1792)" എന്നിവ ഉൾപ്പെടുന്നു.
പ്രധാനപ്പെട്ട മറ്റൊരു രേഖ, "ഈ രാജ്യത്ത്, സാഹിത്യരംഗത്തെ അംഗീകൃതനേതാവ്" എന്നു ജോൺസണെ വിശേഷിപ്പിച്ച ഫാനി ബർണിയുടെ കുറിപ്പുകളായിരുന്നു.
മറ്റു ജീവചരിത്രങ്ങളിലില്ലാത്തെ പലവിവരങ്ങളും ആ കുറിപ്പുകളിൽ ഉണ്ടായിരുന്നു.
സാധാരണവായനക്കാരുടെ ഇടയിൽ ജോൺസന്റെ ഏറ്റവും അറിയപ്പെടുന്ന ജീവചരിത്രം ബോസ്വെലിന്റേതാണ്.
ഡൊണാൾഡ് ഗ്രീനിനെപ്പോലുള്ള വിമർശകന്മാർ യഥാർഥ ജീവചരിത്രം എന്ന നിലയിലുള്ള അതിന്റെ മൂല്യത്തെ ചോദ്യം ചെയ്തെങ്കിലും ആ ഗ്രന്ഥം വലിയ വിജയം കണ്ടെത്തി.
അതിനെ പ്രചരിപ്പിക്കാനുള്ള ബോസ്വെലിന്റേയും സുഹൃത്തുക്കളുടേയും ശ്രമം, ഇതരജീവചരിത്രങ്ങളുടെ അവഗണനക്ക് കാരണമായി എന്നും വാദിക്കപ്പെട്ടിട്ടുണ്ട്.
സാഹിത്യവിമർശനത്തെ ജോൺസൺ മൗലികമായ രീതിയിൽ സ്വാധീനിച്ചു.
എന്നാൽ എല്ലാവരും അദ്ദേഹത്തിന്റെ സംഭാവനകളെ അനുകുലമായ രീതിയിലല്ല വിലയിരുത്തിയത്.
മക്കോളേ  ജോൺസണെ, കൊള്ളാവുന്ന ചിലരചനകൾ സൃഷ്ടിച്ച ഒരു വികലപ്രതിഭയായി (Idiot savant) കരുതി.
കാല്പ്പനികകവികളാകട്ടെ, സാഹിത്യത്തേയും കവിതയേയും, പ്രത്യേകിച്ച് ജോൺ മിൽട്ടന്റെ കവിതയെ സംബന്ധിച്ച, ജോൺസന്റെ വീക്ഷണങ്ങളെ നിശിതമായി വിമർശിച്ചു.
എന്നാൽ അവരുടെതന്നെ സമകാലീനരിൽ എല്ലാവരും ഇക്കാര്യത്തിൽ അവരോട് യോജിച്ചില്ല: ഫ്രഞ്ച് എഴുത്തുകാരനായ സ്റ്റെൻഡാളിന്റെ "റസീനും ഷേക്സ്പിയറും" എന്ന സമാഹാരം ഒരളവുവരെ ഷേക്സ്പിയറെ സംബന്ധിച്ച ജോൺസന്റെ വീക്ഷണത്തെ ആശ്രയിച്ചെഴുതിയതാണ്.
ജേൻ ഓസ്റ്റന്റെ രചനാശൈലിയിലും തത്ത്വചിന്തയിലും ജോൺസന്റെ സ്വാധീനം പ്രകടമാണ്.
പിൽക്കാലത്ത് ജോൺസന്റെ രചനകൾക്ക് കൂടുതൽ സ്വീകാര്യതകിട്ടി.
"ഇംഗ്ലീഷ് കവികളുടെ ജീവിതം" എന്റെ ജോൺസന്റെ ഗ്രന്ഥത്തിൽ കാണുന്ന ജോൺ മിൽട്ടൺ , ജോൺ ഡ്രൈഡൻ , അലക്സാണ്ടർ പോപ്പ് , ജോസഫ് ആഡിസൺ , ജോനാഥൻ സ്വിഫ്റ്റ് , തോമസ് ഗ്രേ എന്നിവരുടെ ജീവിതങ്ങൾ, മാതൃകാചിത്രങ്ങളാണെന്നും, അവയിലേക്ക് മടങ്ങിച്ചെല്ലുന്നവരെ അവ നഷ്ടപ്പെട്ട വഴി കണ്ടെത്താൻ സാഹായിക്കുമെന്നും പ്രഖ്യാതവിമർശകൻ മാത്യൂ ആർനോൾഡ് അഭിപ്രായപ്പെട്ടിട്ടുണ്ട്.
ജോൺസൺ മരിച്ച് ഒരു നൂറ്റാണ്ടിലേറെക്കഴിഞ്ഞ്, ടി.ഏസ്.
ഇലിയറ്റിനെപ്പോലുള്ള എഴുത്തുകാർ ജോൺസണെ ഗൗരവമായി പഠിക്കേണ്ട ഒരു വിമർശകനായി കണക്കാക്കി.
ജോൺസന്റെ വിമർശനത്തിന്റെ പഠനത്തിൽ അവർ പ്രധാനമായ ശ്രദ്ധയൂന്നിയത് ഷേക്സ്പിയർ പതിപ്പിലും കവികളുടെ ജീവിതത്തിലും ജോൺസൺ ഉൾപ്പെടുത്തിയ വിശകലനപഠനങ്ങളിലാണ്.
സാഹിത്യപ്രതിഭകളിൽ ഏറ്റവും ദുർലഭമായുള്ളത് വലിയ വിമർശകരാണെന്നും ഇംഗ്ലീഷ് വിമർശകരിൽ ആ വിശേഷണം അർഹിക്കുന്ന ഒരേയൊരാൾ ജോൺസണാണെന്നും, അമേരിക്കൻ കവി യ്വോർ വിന്റേഴ്സ് അവകാശപ്പെട്ടിട്ടുണ്ട്.
എഫ്. ആർ ലീവിസ് ഇതിനോട് യോജിക്കുകയും ജോൺസന്റെ വിമർശനം വായിക്കുമ്പോൾ, സാഹിത്യരംഗത്ത് ഇടനിലക്കാരുടെ സഹായത്തോടെയല്ലാതെ ഇടപെടുന്നു ഒരു മഹാപ്രതിഭയെ കണ്ടെത്താനാകുമെന്ന് അഭിപ്രായപ്പെടുകയും ചെയ്തു.
ഇതാണ് ശരിയായ വിമർശനം എന്ന് നമുക്ക് നിസ്സംശയം ജോൺസന്റെ രചനകളെക്കുറിച്ച് പറയാമെന്നും അദ്ദേഹം കരുതി.
ഇംഗീഷ് വിമർശനപാരമ്പര്യത്തിലെ ഏറ്റവും തിളക്കവും മൂർച്ചയുമുള്ള രചനകളാണ് ജോൺസന്റെ കവികളുടെ ജീവിതവും ഷേക്സ്പിയർ നാടകങ്ങൾക്ക് അദ്ദേഹം എഴുതിയ ആമുഖങ്ങളും വിശദീകരണങ്ങളുമെന്ന് ഏഡ്മണ്ട് വിൽസൺ അഭിപ്രായപ്പെട്ടു.
വിമർശകൻ സാഹിത്യത്തിലെ ഭാഷയെ പ്രത്യേകം പരിഗണിക്കണമെന്ന ജോൺസന്റെ നിലപാട് ഇരുപതാം നൂറ്റാണ്ടിന്റെ മദ്ധ്യത്തിൽ പരക്കെ അംഗീകരിക്കപ്പെട്ടു.
1838-ൽ ലിച്ച്‌ഫീൽഡിലെ മാർക്കറ്റ് സ്ക്വയറിയിൽ ജോൺസൺ ജനിച്ച വീടിനെ അഭിമുഖീകരിച്ച് അദ്ദേഹത്തിന്റെ ഒരു പ്രതിമ സ്ഥാപിക്കപ്പെട്ടു.
ലണ്ടണിൽ ഉട്ടോക്സെറ്ററിലും അദ്ദേഹത്തിന്റെ പ്രതിമകളുണ്ട്.
സാമുവൽ ജോൺസന്റെ ജീവിതത്തിന്റേയും രചനകളുടേയും പഠനത്തിന് സമർപ്പിക്കപ്പെട്ട അനേകം സംഘടനകളുണ്ട്.
1984-ൽ, ജോൺസന്റെ മരണത്തിന്റെ ഇരുനൂറാം വാർഷികാവസരത്തിൽ ഓക്സ്ഫോർഡ് സർവകലാശാല സംഘടിപ്പിച്ച ഒരാഴ്ചനീണ്ട സമ്മേളനത്തിൽ, 60-ഓളം പ്രബന്ധങ്ങൾ അവതരിപ്പിക്കപ്പെട്ടു.
ആ സമയത്ത് ഗ്രേറ്റ് ബ്രിട്ടണിലെ ആർട്ട്‌സ് കൗൺസിൽ ജോൺസന്റെ ചിത്രങ്ങളുടേയും മറ്റു സ്മരണികകളുടേയും ഒരു പ്രദർശനവും സംഘടിപ്പിച്ചു.
ലണ്ടൺ ടൈംസ് ദിനപത്രവും പഞ്ച് മാസികയും, ജോൺസന്റെ ശൈലിയുടെ ഹാസ്യാനുകരണങ്ങളും അവതരിപ്പിച്ചു.
1999-ൽ ബി.ബി.സി. ടെലിവിഷൻ ചാനൽ സാമുവൽ ജോൺസന്റെ പേരിൽ ഒരു അവാർഡ് ഏർപ്പെടുത്തി.
മുഖ്യരചനകൾ ലേഖനങ്ങൾ, ലഘുലേഖകൾ, ആനുകാലികങ്ങൾ, പ്രഭാഷണങ്ങൾ 1732–33 ബിർമിങ്ങാം പത്രിക 1747 ഇംഗ്ലീഷ് ഭാഷാ നിഘണ്ടുവിന്റെ പദ്ധതി 1750–52 റാംബ്ലർ 1753–54 നാടോടി 1756 ലോകസഞ്ചാരി 1756- സാഹിത്യമാസിക(യൂണിവേഴ്സൽ റിവ്യൂ) 1758–60 സമയം കൊല്ലി(ദ ഐഡ്‌ലർ)(1758–1760) 1770 കപടമുന്നറിയിപ്പ് 1771 ഫാക്ക്‌ലാണ്ട് ദ്വീപിന്റെ കാര്യത്തിൽ ഈയിടെ നടന്ന കൈമാറ്റങ്ങളെക്കുറിച്ചുള്ള ചിന്തകൾ 1774 ദേശസ്നേഹി 1775 സ്കോട്ട്‌ലൻഡിലെ പശ്ചിമദ്വീപുകളിലേക്ക് ഒരു യാത്ര നികുതിപിരിവ് അടിച്ചമർത്തലല്ല 1781 ജോൺസന്റെ സൗന്ദര്യങ്ങൾ കവിത 1728 മിശിഹാ(ലത്തീൻ കവിത) , അലക്സാണ്ടർ പോപ്പിന്റെ കവിതയുടെ പരിഭാഷ 1738 ലണ്ടൺ(കവിത - 1738) 1747 ഡ്രൂറി ലേനിൽ തിയേറ്റർ തുടങ്ങിയപ്പോഴത്തെ പ്രഭാഷണം 1749 മനുഷ്യമോഹങ്ങളുടെ വ്യർഥത ഐറീൻ(ദുരന്തനാടകം) ജീവചരിത്രം, വിമർശനം 1744 റിച്ചാർഡ് സാവേജിന്റെ ജീവിതം 1745 ഹാംലെറ്റ് - ഷേക്സ്പിയറുടെ ദുരന്തനാടകത്തെക്കുറിച്ച് 1756 ബ്രൗണിന്റെ ജീവിതം വില്യം ഷേക്സ്പിയറുടെ നാടകങ്ങൾ മുൻകൂർ വരിക്കാരുടെ പിന്തുണയോടെ പ്രസിദ്ധീകരിക്കാനുള്ള നിർദ്ദേശം 1765 വില്യം ഷേക്സ്പിയറുടെ നാടകങ്ങൾക്ക് ആമുഖം ഷേക്സ്പിയറുടെ നാടകങ്ങൾ 1779–81 ഏറ്റവും പ്രഗല്ഭരായ ഇംഗ്ലീഷ് കവികളുടെ ജീവിതം നിഘണ്ടു 1755 ഇംഗ്ലീഷ്ഭാഷാ നിഘണ്ടുവിന് ഒരാമുഖം ഇംഗ്ലീഷ് ഭാഷക്ക് ഒരു നിഘണ്ടു ലഘുനോവലുകൾ 1759 അബിസീനിയയിലെ രാജകുമാരൻ റസ്സേലാസിന്റെ ചരിത്രം കുറിപ്പുകൾ
1776-ൽ ജെയിംസ് ബോസ്‌വെലിനൊപ്പം പെംബ്രോക്ക് സന്ദർശിക്കാനെത്തിയ ജോൺസൺ അപ്പോഴേക്ക് അതിന്റെ മേധാവിയായിക്കഴിഞ്ഞിരുന്ന അദ്ദേഹത്തിന്റെ പഴയ അദ്ധ്യാപകൻ ആഡംസിനൊപ്പം അവിടം ചുറ്റിനടന്നു കണ്ടു.
അപ്പോൾ അദ്ദേഹം കോളേജിൽ താൻ ചിലവിട്ട കാലത്തെക്കുറിച്ചും, തന്റെ ആദ്യകാല സാഹിത്യസംരംഭങ്ങളെക്കുറിച്ചും, പ്രിയപ്പെട്ട പഴയ അദ്ധ്യാപകൻ ജോർഡണെക്കുറിച്ചും എല്ലാം സംസാരിച്ചു.
{{ citation }} : | first= has generic name ( help ) CS1 maint: multiple names: authors list ( link ) .
പുറത്തേക്കുള്ള കണ്ണികൾ Wikimedia Commons has media related to Samuel Johnson .
സാമുവൽ ജോൺസൺ ഓപ്പൺ ഡയറക്റ്ററി പ്രൊജക്റ്റിൽ Life Of Johnson Archived 2020-09-06 at the Wayback Machine .
by James Boswell , abridged by Charles Grosvenor Osgood in 1917 "... omitt[ing] most of Boswell's criticisms, comments and notes, all of Johnson's opinions in legal cases, most of the letters, ..."
( Project Gutenberg ) Samuel Johnson Page, Archived 2010-06-12 at the Wayback Machine .
links collected by Rutgers scholar Jack Lynch.
The Samuel Johnson Project Archived 2014-12-18 at the Wayback Machine .
and sculpture initiative in Lichfield.
The Samuel Johnson Sound Bite Page, comprehensive collection of Samuel Johnson quotations രചനകൾ സാമുവൽ ജോൺസൺ ലൈബ്രറികളിൽ ( വേൾഡ്കാറ്റ് കാറ്റലോഗ്) Samuel Johnson എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് The History Page at Dr. Johnson's House, London Archived 2010-04-03 at the Wayback Machine .
കുണ്ടുതോട് ഇംഗ്ലീഷ് വിലാസം https://ml.wikipedia.org/wiki/Kunduthodu
കേരളത്തിലെ വടക്കുകിഴക്കൻ കോഴിക്കോട് ജില്ലയിലെ കാവിലുംപാറ പഞ്ചായത്തിൽ ഉൾപ്പെട്ട  ഒരു ചെറിയ ഗ്രാമമാണ് കുണ്ടുതോട് .
നാദാപുരം അസംബ്ലി നിയോജകമണ്ഡലത്തിനും കാവിലുംപാറ പഞ്ചായത്തിനും കീഴിലാണ് ഇത്.
കാവിലുംപാറ പഞ്ചായത്തിലെ ആറ്,ഏഴ് വാർഡുകൾ ഈ ഗ്രാമത്തിലാണ്‌.
ഹിന്ദു മുസ്ലിം ക്രിസ്ത്യൻ ഒരുമിച് വസിക്കുന്ന ഈ പ്രദേശം മത സൗഹൃദത്തിന്റെ ഈറ്റില്ലമ് കൂടി ആണ്.
വട്ടിപ്പന ഹിൽറ്റോപ്പ്.
തേൻപാറ.
ബ്രിട്ടീഷ് ബംഗ്ലാവ്(മംഗളം ).
ഉണ്ണിതോട് വെള്ളച്ചാട്ടം മുതലായവയാണ് പ്രദാന ആകർഷണ കേന്ദ്രങ്ങൾ.
സ്വാതന്ത്ര്യത്തിനു മുമ്പുള്ള കാലത്ത് കുണ്ടുതോട് ബ്രിട്ടീഷ് ഗവർണറുടെ കീഴിലായിരുന്നു.
1916-ൽ കുണ്ടുതോടിൽ വലിയ റബ്ബർ ഉത്പാദിപ്പിക്കുന്ന എസ്റ്റേറ്റുകൾ ഉണ്ടായിരുന്നു.
1916-ൽ പിയേഴ്സ് ലാസ്ലി കമ്പനി കുണ്ടുതോട് പ്രദേശത്ത് റബ്ബർ എസ്റ്റേറ്റ് സ്ഥാപിച്ചതോടെയാണ് റബ്ബർ കൃഷി ആരംഭിക്കുന്നത്.
ഈ കാലയളവിൽ അവർ എസ്റ്റേറ്റിന്റെ നടുവിൽ ഒരു ബംഗ്ലാവ് പണിതു.
റബ്ബർ എസ്റ്റേറ്റുകളിലെ തൊഴിലാളികൾ സമീപത്തും പരിസരത്തും താമസിക്കാൻ തുടങ്ങി, 1930 കളിൽ കുടിയേറ്റം ആരംഭിക്കുകയും ജനസംഖ്യ വർദ്ധിക്കാൻ തുടങ്ങുകയും ചെയ്തു.
കൃഷിക്ക് നല്ല മണ്ണും വെള്ളവും ലഭ്യമാകുന്ന കർഷകരും കർഷകത്തൊഴിലാളികളുമാണ് ഈ മേഖലയിലെ ഭൂരിഭാഗം ആളുകളും.
തെങ്ങ്, കറിവേപ്പില, റബ്ബർ തുടങ്ങിയ എല്ലാ കാർഷിക വിളകളും ഈ പ്രദേശത്തുണ്ട്.
ചുറ്റുമുള്ള പർവതങ്ങൾ ഒരു കോട്ട പോലെ ഈ സ്ഥലത്തിന്റെ പ്രകൃതി ഭംഗി വർദ്ധിപ്പിക്കുന്നു.
കിഴക്കൻ മലനിരകൾക്കപ്പുറമാണ് വയനാട് ചുരം.
വനങ്ങളും പർവതങ്ങളും കാരണം നല്ല മഴ ലഭിക്കുന്ന ഒരു പ്രദേശം കൂടിയാണിത്.
തിരുവിതാംകൂറിൽ നിന്നുള്ള കുടിയേറ്റത്തോടെ കുണ്ടുതോട് കാർഷിക മേഖല പുരോഗതി പ്രാപിച്ചു .
ഈ മേഖലയിലെ പ്രാഥമിക വരുമാന സ്രോതസ്സ് കൃഷിയാണ്.
റബ്ബർ, വാഴ, ഇഞ്ചി, കുരുമുളക്, തെങ്ങ്, മരച്ചീനി എന്നിവയാണ് പ്രധാനമായും കൃഷിക്ക് ഉപയോഗിക്കുന്ന പ്രാഥമിക വിളകൾ.
സുഗന്ധവ്യഞ്ജനങ്ങൾ ആയ   ഗ്രാമ്പൂ, ജാതിക്ക, കറുവപ്പട്ട എന്നിവയും ഉത്പാദിപ്പിക്കുന്നു.
ഉയർന്ന വിളവ് നൽകുന്ന കുറ്റ്യാടി തെങ്ങിന് പേരുകേട്ട സ്ഥലമാണ് കുണ്ടുതോട്.
സമതലവും മലനിരകളും നിറഞ്ഞ പ്രദേശമാണ് കുണ്ടുതോട്.
ഗതാഗതം കോഴിക്കോട് - ഉള്ളിയേരി - പെരമ്പിറ - കുറ്റ്യാടി - തൊട്ടിൽപ്പാലം - ഗുണ്ടുതോട് വടകര - ജോലി - നടത്തം - കുറ്റ്യാടി - തൊട്ടിൽപ്പാലം - ഗുണ്ടുതോട് തലശ്ശേരി – പെരിങ്ങത്തൂർ-നടപുറം-തൊട്ടിൽപാലം-കുണ്ടുതോടെ മാനന്തവാടി - വെള്ളമുണ്ട - നിരവിൽപ്പുഴ - തൊട്ടിൽപ്പാലം - ഗുണ്ടുതോട് കുണ്ടുതോട് അടുത്തുള്ള സ്ഥലങ്ങളുമായി റോഡ് ശൃംഖല വഴി നന്നായി ബന്ധപ്പെട്ടിരിക്കുന്നു.
കെ.എസ്.ആർ.ടി.സി ബസ് ഡിപ്പോയും പ്രൈവറ്റ് ബസ് സ്റ്റാൻഡും ഏറ്റവും അടുത്തുള്ള പട്ടണമായ തൊട്ടിൽപ്പാലത്ത് (6 കിലോമീറ്റർ) സ്ഥിതിചെയ്യുന്നു.
കോഴിക്കോട്, വടകര, ബാംഗ്ലൂർ, മാനന്തവാടി, തലശ്ശേരി പാലക്കാട്, എറണാകുളം കോട്ടയം എന്നിവിടങ്ങളിലേക്കാണ് പ്രധാന ബസ് സർവീസുകൾ.
പ്രാദേശിക ഗതാഗതം പ്രധാനമായും ജീപ്പ്, ഓട്ടോ, ബസുകൾ എന്നിവ ഉപയോഗിച്ചാണ് എയർപോർട്ട് - കാലിക്കറ്റ് ഇന്റർനാഷണൽ എയർപോർട്ട് 86 കിലോമീറ്റർ അകലെയാണ്.
(കരിപ്പൂർ - കോഴിക്കോട് - പേരാമ്പ്ര - കുറ്റ്യാടി - തൊട്ടിൽപ്പാലം) കണ്ണൂർ അന്താരാഷ്ട്ര വിമാനത്താവളം - 65 കിലോമീറ്റർ അകലെ ഏറ്റവും അടുത്തുള്ള റെയിൽവേ സ്റ്റേഷൻ - വടകര റെയിൽവേ സ്റ്റേഷൻ 36 കിലോമീറ്റർ അകലെ.
കോഴിക്കോട് ജില്ലയിലെ പ്രധാന കാർഷിക മേഖലകളിലൊന്നാണ് കുണ്ടുതോട്.
ഗ്രാമ്പൂ (ഗ്രാമ്പു), ജാതിക്ക, തെങ്ങ്, അടയ്ക്ക, ഇഞ്ചി, മഞ്ഞൾ, കുരുമുളക് എന്നിവയാണ് പ്രധാന നാണ്യവിളകൾ.
മറ്റു പലരും ബിസിനസിലും മറ്റ് ജോലികളിലും ഏർപ്പെട്ടിരിക്കുന്നു.
കുണ്ടുതോടിൽ ഹോട്ടലുകളും ബാങ്കുകളും റബ്ബർതോട്ടങ്ങളുമുണ്ട്.
സർക്കാർ ഓഫീസുകൾ പ്രാഥമികാരോഗ്യ കേന്ദ്രം കുണ്ടുതോട് തപാൽ ഓഫീസ് പൊതു റേഷൻ സാംസ്കാരികം പബ്ലിക് ലൈബ്രറി പായസ് കലാവേദി ആശുപത്രികള് പ്രാഥമികാരോഗ്യ കേന്ദ്രം കുണ്ടുതോട്
കൂടുതൽ ആശുപത്രി സേവനങ്ങൾ തൊട്ടിൽപ്പാലത്ത്, ഇഖ്റാ കമ്മ്യൂണിറ്റി ഹോസ്പിറ്റൽ  (4 കിലോമീറ്റർ) ലഭ്യമാണ്.
വിദ്യാഭ്യാസ സ്ഥാപനങ്ങൾ ചാക്കോ മെമ്മോറിയൽ എച്ച്.എസ്. കുണ്ടുതോട് സർക്കാർ  എൽപി സ്കൂൾ കുണ്ടുതോട് സെന്റ് ജോസ് എൽപി സ്കൂൾ ഹിമയൌത്തുൽ ഇസ്ലാം മദ്രസ ഹിദയത്ത് സിബിയാണ് സുന്നി മദ്രസ
കസ്തൂരി ഇംഗ്ലീഷ് വിലാസം https://ml.wikipedia.org/wiki/Musk Musk Deer of Tibet in old illustration
ഒരു സുഗന്ധദ്രവ്യമാണ് കസ്തൂരി .
ആൺകസ്തൂരിമാനുകളിലെ വയറിന്റെ ഭാഗത്തുള്ള ഗ്രന്ധികളിൽ നിന്നും ശേഖരിക്കുന്ന ശ്രവത്തെയാണ് പ്രാഥമികമായി കസ്തൂരിയെന്ന് പറയാറുള്ളതെങ്കിലും വേറെയും ചില ജന്തുക്കളും വിവിധ സസ്യങ്ങളും ഉത്പാദിപ്പിക്കുന്ന ഇതേ ഗന്ധമുള്ള, ചിലപ്പോൾ വ്യത്യസ്ത രാസഘടനയുള്ള വസ്തുക്കളെയും കസ്തൂരിയായി ഉൾപ്പെടുത്തിവരുന്നു.
ആൺ മാനുകൾ ഇണയെ ആകർഷിക്കാൻ വേണ്ടി  പുറപ്പെടുവിക്കുന്ന സുഗന്ധവസ്തുവാണ് കസ്തൂരി.
പുരാതനകാലം മുതൽക്ക് തന്നെ സുഗന്ധവസ്തു നിർമ്മാണത്തിലെ അസംസ്കൃതവസ്തുവായി ഇതിനെ ഉപയോഗപ്പെടുത്തിയിരുന്നു.
ലോകത്തിൽ വച്ച് മൃഗങ്ങളുടെ ശരീരത്തിൽ നിന്നും ഉത്പാദിപ്പിക്കുന്ന ഏറ്റവും വിലപിടിപ്പുള്ള വസ്തുവാണിത്.
കസ്തൂരിമാനിന്റെ ഗ്രന്ഥിയെ വൃഷണഗ്രന്ഥിയുമായി സാമ്യമുണ്ടെന്നാണ് ചിന്തിച്ചിരുന്നത്.
വിവിധതരത്തിലുള്ള സസ്യങ്ങളും മൃഗങ്ങളും ഇതു പോലുള്ള ഗന്ധം പുറപ്പെടുവിക്കുന്നുണ്ട്.
(ഉദാ: മസ്ക്ഓക്സ് ,1744) ഒരേ പോലെ ഗന്ധമുള്ള വിവിധതരത്തിലുള്ള സുഗന്ധവസ്തുക്കൾ വ്യാപിച്ചുവരുന്നുണ്ട്.
എന്നാലും അവ ഓരോന്നും രാസഘടനകളിൽ വ്യത്യാസപ്പെട്ടിരിക്കുന്നു.
A musk pod, obtained from the male musk deer Moschus moschiferus , Siberian musk deer "Musk-cat", woodcut from Hortus Sanitatis , 1491 അവലംബം ↑ https://www.merriam-webster.com/dictionary/musk ↑ Chantraine, Pierre (1990).
Dictionnaire étymologique de la langue grecque.
Klincksieck.
p. 715.
ISBN 2-252-03277-4 .
സി. കുട്ടൻ നായർ ഇംഗ്ലീഷ് വിലാസം https://ml.wikipedia.org/wiki/C.
_Kuttan_Nair
വൈക്കം , ഗുരുവായൂർ , തിരുവാർപ്പ് സത്യാഗ്രഹങ്ങളിൽ സജീവമായി പങ്കെടുത്ത സ്വാതന്ത്ര്യ സമര സേനാനിയായിരുന്നു സി. കുട്ടൻനായർ (1897 - 1 ഒക്ടോബർ 1962).
ജയിലിലടയ്ക്കപ്പെട്ട കുട്ടൻ നായർ കൊടിയ മർദ്ദനങ്ങൾക്കു വിധേയനായി.
1926-ലെ തിരുവിതാംകൂർ പത്ര റഗുലേൻ നിയമം റദ്ദാക്കലിനുള്ള പ്രക്ഷോഭണത്തിന്റെ മുൻ നിരയിൽ പ്രവർത്തിച്ചു.
നെയ്യാറ്റിൻകര താലൂക്കിൽ തിരുമംഗലം എന്ന തറവാട്ടിൽ 1897-ൽ സി.കുട്ടൻ നായർ ജനിച്ചു.
തിരുവനന്തപുരം ലാ കോളേജ് വിദ്യാർത്ഥിയായിരിക്കെ വിദ്യാർത്ഥി പ്രക്ഷോഭണത്തിന് നേതൃത്വം നൽകി.
വിദ്യാലയ ജീവിതം അതോടെ അവസാനിച്ചു.
1921-ൽ തന്നെ ഇന്ത്യൻ നാഷണൽ കോൺഗ്രസ്സിൽ ചേർന്ന് നിസ്സഹകരണ പ്രസ്ഥാനത്തിൽ സജീവമായി പങ്കെടുത്തു.
കൊച്ചിയിൽ നടന്ന പ്രക്ഷോഭങ്ങളിൽ പങ്കെടുത്തതിന് വിചാരണ കൂടാതെ കരുതൽ തടങ്കലിടക്കപ്പെട്ട ഏക രാഷ്ട്രീയ തടവുകാരനായിരുന്നു.
ഗാന്ധിജിയുടെ ശിഷ്യത്വം സ്വീകരച്ച കുട്ടൻ നായർ ഖാദി , ഹരിജന സേവാ, ഹിന്ദി പ്രചരണം എന്നിവയിൽ പങ്കാളിയായി.
ദക്ഷിണേന്ത്യയിൽ നിന്നും പഞ്ചാബിൽ ചെന്ന് ലാലാലജപത് റായിയുടെ സഹപ്രവർത്തകനായിരുന്ന പണ്ഡിറ്റ് കെ.സന്താനം , ബാർ അറ്റ്ലായുടെ നേതൃത്വത്തിൽ പ്രവർത്തിച്ചിരുന്ന ലക്ഷ്മി ഇൻഷ്വറൻസ്, എന്ന ദേശീയ രക്ഷാഭോഗ കമ്പനിയുമായി ബന്ധപ്പെട്ട് അതിന്റെ ദക്ഷിണേന്ത്യാ സംഘാടകനായി.
ഇതാണ് പിന്നീട് ലൈഫ് ഇൻഷുറൻസ് കോർപ്പറേഷനായി മാറിയത്.
“ ഞാൻ കണ്ട യൂറോപ്പ് ” എന്ന സഞ്ചാരസാഹിത്യകൃതി എഴുതിയ  സാമൂഹികപ്രവർത്തകയും ,അധ്യാപികയുമായ കൊച്ചാട്ടിൽ കല്യാണിക്കുട്ടിഅമ്മയെ (മിസിസ്സ് കുട്ടൻനായർ ) വിവാഹം കഴിച്ചു.
എ.ഐ.സി.സി യിലും കെ.പി.സി.സി. യിലും അംഗമായിരുന്നു.
പത്രപ്രവർത്തകൻ കെ.ഗോപിനാഥൻ (ഗോപിനാഥ് കൊച്ചാട്ട്)ഏകപുത്രനാണ്.
1962 ഒക്ടോബർ 1-ാം തീയതി സി.കുട്ടൻനായർ അന്തരിച്ചു.
അവലംബം ↑ https://janachinda.in/c-kuttan-nair-mememories-bijuyuvasree/ ↑ https://www.thefourthnews.in/people/kochattil-kalyanikkutty-amma-one-of-the-prominent-women-writer-from-kerala-article-by-p-ramkumar ↑ https://amritmahotsav.nic.in/unsung-heroes-detail.htm?6629 ↑ https://timesofindia.indiatimes.com/city/kochi/senior-journalist-gopinath-kochattil-dead/articleshow/67650256.cms
സിക്ക ഒസെയ് ഇംഗ്ലീഷ് വിലാസം https://ml.wikipedia.org/wiki/Sika_Osei
ലോറിയൽ പാരീസ്, വുഡിൻ എന്നിവയുൾപ്പെടെയുള്ള ജനപ്രിയ ബ്രാൻഡുകളുടെ ബ്രാൻഡ് സ്വാധീനമായി പ്രവർത്തിച്ചിട്ടുള്ള ഘാനയിലെ ഒരു നടിയും നിർമ്മാതാവും ടിവി വ്യക്തിത്വവുമാണ് സാസി സിക്ക ഒസെയ് (ജനനം 1985).
ഡിഎസ്‌ടിവിയുടെ സ്റ്റുഡിയോ 53 എക്‌സ്‌ട്രാ, എൻഡാനിടിവിയുടെ ഫാഷൻ ഇൻസൈഡർ, 2019 വിജിഎംഎ റെഡ് കാർപെറ്റ് ഈവന്റ്സ്, ചാനൽ ഒ ന്യൂസ് ലൈവ് ഇൻ അക്ര, ഗ്ലിറ്റ്‌സ് ആഫ്രിക്ക ഫാഷൻ വീക്ക്, സ്റ്റാർ ജിസ്‌റ്റ് എന്നിവയ്‌ക്കായുള്ള ഡിഎസ്‌ടിവിയിലെ ജനപ്രിയ ടിവി ഷോകളുടെയും റെഡ് കാർപെറ്റ് ഇവന്റുകളുടെയും സഹ-ഹോസ്റ്റാണ് അവർ.
ഒസെയ് ജനിച്ചത് ഘാനയിലാണ് .
എന്നാൽ ഐക്യരാഷ്ട്രസഭയുടെ നയതന്ത്രജ്ഞയായ അമ്മയുടെ അധിനിവേശം കാരണം അവർക്ക് ദക്ഷിണാഫ്രിക്ക , യുഎസ്എ , ഇന്ത്യ എന്നിവയുൾപ്പെടെ വിവിധ രാജ്യങ്ങളിൽ താമസിക്കേണ്ടിവന്നു.
ഘാനയിലേക്ക് മടങ്ങിയ അവർ SOS-ൽ പഠിക്കുകയും ഘാന സർവകലാശാലയിൽ നിന്ന് കലയിൽ ബിരുദം നേടുകയും ചെയ്തു.
അവർ ഘാന ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് ആൻഡ് പബ്ലിക് അഡ്മിനിസ്‌ട്രേഷനിൽ (GIMPA) നിയമപഠനം നടത്തി.
അഭിനയം, സിനിമകൾ നിർമ്മിക്കൽ, ഷോകളും ഇവന്റുകളും ഹോസ്റ്റുചെയ്യൽ എന്നിവയെ ചുറ്റിപ്പറ്റിയാണ് ഒസെയുടെ ജോലി.
ജനപ്രിയ ജീവിതശൈലിയും വിനോദ പരിപാടിയുമായ ഫാമസ് ടിവിയുടെ ആദ്യ വനിതാ അവതാരകയായിരുന്നു അവർ.
2017 ലെ കണക്കനുസരിച്ച്, സൗന്ദര്യവർദ്ധക ഭീമനായ ഘണ്ടൂർ കോസ്‌മെറ്റിക്‌സ് ലിമിറ്റഡിന്റെ ബ്രാൻഡ് അംബാസഡറായതിന് ശേഷം ഹബീബ ഷിയ ബട്ടറിന്റെ മുഖമായിരുന്നു.
2016-ൽ, അവർ നൈജീരിയയിൽ നടന്ന ആഫ്രിക്കൻ ഫാഷൻ ആന്റ് ഡിസൈൻ വീക്ക് സഹ-ഹോസ്‌റ്റായിരുന്നു.
2019-ൽ, ജിയോവാനി കാലേബിനൊപ്പം അവർ VGMA റെഡ് കാർപെറ്റ് ഈവന്റ്സ് സഹ-ഹോസ്‌റ്റ് ചെയ്‌തു.
നിലവിൽ, ഡിഎസ്ടിവിയുടെ സ്റ്റുഡിയോ 53 എക്സ്ട്രായും എൻഡാനിടിവിയുടെ ഫാഷൻ ഇൻസൈഡറും ഉൾപ്പെടെയുള്ള ജനപ്രിയ ടിവി ഷോകൾ അവർ സഹ-ഹോസ്റ്റ് ചെയ്യുന്നു.
She has produced: Guilty 3NA അവാർഡുകൾ 2018 Golden Movie Awards – In Line won the Best Comedy award 2019 Golden Movie Awards – Bad Luck Joe nominated Best Comedy award Africa Movie Academy Awards 2018  – Sidechic Gang nominated for Best Actress in a Leading Role Lagos 30 Under 40 Award – nominated അവലംബം
സിക്കിം ഇംഗ്ലീഷ് വിലാസം https://ml.wikipedia.org/wiki/Sikkim
ഇന്ത്യയിലെ ഏറ്റവും ചെറിയ സംസ്ഥാനങ്ങളിലൊന്നാണ് സിക്കിം .
1975വരെ ചോഗ്യാൽ രാജവംശത്തിന്റെ കീഴിലായിരുന്നു ഈ പ്രദേശം.
1975ൽ നടന്ന ഹിതപരിശോധനയിൽ തൊണ്ണൂറു ശതമാനത്തിലേറെ ജനങ്ങളും ആവശ്യപ്പെട്ടപ്രകാരം സിക്കിമിനെ ഇന്ത്യയുടെ ഇരുപത്തിരണ്ടാമതു സംസ്ഥാനമായി ചേർത്തു.
ഹിമാലയൻ താഴ്‌വാരങ്ങളിൽ സ്ഥിതിചെയ്യുന്ന ഈ ചെറുസംസ്ഥാനം പ്രകൃതിരമണീയദൃശ്യങ്ങളാൽ സമ്പന്നമാണ്.
ലോകത്തിലെ ഏറ്റവും ഉയരംകൂടിയ മൂന്നാമത്തെ കൊടുമുടിയായ കാഞ്ചൻ‌ജംഗ സിക്കിമിലാണ് സ്ഥിതിചെയ്യുന്നത്.
നേപ്പാൾ , പശ്ചിമ ബംഗാൾ , ഭൂട്ടാൻ , ചൈന എന്നിവയാണ് അതിർത്തി പ്രദേശങ്ങൾ.
സിക്കിമിന് 2012 ൽ പഞ്ചായത്ത് രാജ് സ്ഥാപനങ്ങളെ ശക്തിപ്പെടുത്തിയ പ്രവർത്തനങ്ങൾ കാഴ്ചവച്ചതിന് ഏറ്റവും നല്ല സംസ്ഥാനത്തിനുള്ള  അവാർഡ് ന്യൂഡൽഹിയിലെ വിജ്ഞാൻ ഭവനിൽ വച്ച് പഞ്ചായത്ത് രാജ് ദിനത്തോടനുബന്ധിച്ച് 1.36 കോടി രൂപ സമ്മാനം ലഭിച്ചു.
ലിംബൂ ഭാഷയിലെ സു , ഖ്യീം എന്നിങ്ങനെ രണ്ടുപദങ്ങൾ ചേർന്നാണ് സിക്കിം എന്ന പേരുണ്ടായത്.
സു എന്നാൽ പുതിയത് ; ഖ്യിം എന്നാൽ കൊട്ടാരം .
സിക്കിമിന്റെ ആദ്യത്തെ രാജാവായ ഫുൺസ്തോക്ക് നംഗ്യാൽ പണികഴിപ്പിച്ച കൊട്ടാരമാണ് സിക്കിം എന്ന പേരുലഭിക്കാൻ നിമിത്തമായതെന്നു കരുതപ്പെടുന്നു.
ചിത്രശാല ചിത്രങ്ങൾ Gurudongmer Lake, 17200 Feet above Sea Level.
Teesta is fed by snow melting rain.
Katao, North Sikkim, Nearest to Lachung.
The frosty road to Katao.
ജനസംഖ്യാ വളർച്ച Census Pop.
%± 1961 1,62,000 — 1971 2,10,000 29.6% 1981 3,16,000 50.5% 1991 4,06,000 28.5% 2001 5,41,000 33.3% Source:Census of India പുറത്തേക്കുള്ള കണ്ണികൾ Sikkim എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Native-NE: The Community Website of North East India Archived 2008-09-29 at the Wayback Machine .
Official website of the Government of Sikkim, Maintained by Department of Information Technology Ecosystem of Sikkim Archived 2005-02-07 at the Wayback Machine .
— Flora, Fauna, Mountain passes, climate mentioned here.
History of Sikkim Archived 2008-04-22 at the Wayback Machine .
Sinlung News Sikkim state statistics Archived 2005-10-31 at the Wayback Machine .
Figures on Sikkim's population, per capita income, density etc. Buddhist Monasteries of Sikkim Archived 2010-08-28 at the Wayback Machine .
China backs India's bid for U.N. Council seat Archived 2005-04-14 at the Wayback Machine .
; Amit Baruah; The Hindu 2005-04-12 .
Historic India-China link opens , BBC News.
സിക്കിം at the Open Directory Project വിക്കിവൊയേജിൽ നിന്നുള്ള സിക്കിം യാത്രാ സഹായി Sikkim Trekking Guide അവലംബം
സിക്കുമതപ്രകാരം സ്ത്രീകളും പുരുഷന്മാരും തുല്യരാണ്.
പുരുഷനും സ്ത്രീയ്ക്കും ഒരേ ആത്മാവായതിനാൽ ആത്മീയകാര്യങ്ങളിൽ യാതൊരു വേർതിരിവും ഇല്ല.
മതസദസ്സുകൾ നയിക്കുന്നതിനും മതഗ്രന്ഥം പാരായണം ചെയ്യുന്നതിനും മറ്റൊന്നിനും സിക്കുമതത്തിൽ സ്ത്രീയ്ക്ക് വിവേചനങ്ങളില്ല.